text: Ajuntament de la Roca del Vallès/Convocades tres comissions de festes per planificar el format de la festa major de setembre
  Data i hora oficials: 27/09/2020 02:30
  Última revisió 22-05-2020 09:35
  Les entitats i veïnat que vulguin participar en les reunions es podran connectar al dia i hora indicats a l'aplicació web Jitsi
  Enguany les tres festes majors d'estiu no se celebraran atès la crisi sanitària i social que estem vivint. Amb l'esperança de poder recuperar la normalitat al setembre, l'Ajuntament comença a treballar per poder celebrar una festa major amb un format totalment diferent i fent actes als tres nuclis per poder gaudir de la cultura popular.
  Per aquest motiu, i per tal de treballar conjuntament aquest nou format de festes, s'han convocat diverses reunions virtuals de Comissions de Festes que seran:
  Dilluns 25 de maig a les 19.30 h: Comissió de festes de la Torreta
  Dimecres 27 de maig a les 19.30 h: Comissió de festes de Santa Agnès
  Dilluns 1 de juny a les 19.30 h: Comissió de festes de la Roca
  Totes les entitats i veïns i veïnes del municipi que vulguin participar en aquesta reunió, es podran connectar al dia i hora indicats a l'aplicació web Jitsi a través d'aquest enllaç: https://meet.jit.si/Comissiofestes
  La regidora de Cultura i Festes Populars, Laura Álvarez, ha animat a tothom a participar-hi i ha explicat que "totes les propostes que siguin viables seran benvingudes, necessitem que tothom sumi per aconseguir una celebració que inclogui els tres nuclis, que sigui representativa de la nostra cultura i tradicions i compleixi amb totes les mesures de prevenció necessàries".
  En les comissions es parlarà sobre noves propostes d'actes que no posin en risc la salut de les persones